Як жа зязюля знаходзіць адпаведныя гнёзды? Самка звычайна адкладвае яйкі афарбоўкай вельмі падобныя на тое, з якога вылупілася сама. Калі яна сама дажыла да адкладкі яек, значыць яшчэ ў яйку трапіла ў гняздо адпаведнага віду. Калі гэта спрацавала для яе, значыць хутчэй за ўсё спрацуе і для яе патомства. Пад час знаходжання ў гняздзе, і асабліва ў першыя дні, калі яна пакідае яго, зязюльчынё запамінае наваколле. Мы не ведаем, якія менавіта рысы і дэталі яна памятае, аднак яна памятае іх усё жыццё. І надалей зязюля выбірае такія тэрыторыі і мясціны, якія нагадваюць ці падобныя да тых, дзе яна выгадавалася. І стараецца пазбягаць незнаёмых ёй бітопаў.